b'\n_START_ARTICLE_\nNat\xc5\xabralios kalbos generavimas\n_START_PARAGRAPH_\nNat\xc5\xabralios kalbos generavimas yra viena i\xc5\xa1 nat\xc5\xabralios kalbos apdorojimo u\xc5\xbeduo\xc4\x8di\xc5\xb3 \xe2\x80\x93 nat\xc5\xabralios kalbos generavimas naudojantis sistemos duomen\xc5\xb3 baze._NEWLINE_Nat\xc5\xabralios kalbos generavim\xc4\x85 galima \xc4\xafsivaizduoti kaip Nat\xc5\xabralios kalbos suvokimo atvirk\xc5\xa1tin\xc4\xaf proces\xc4\x85. Skirtum\xc4\x85 galima apra\xc5\xa1yti taip: nat\xc5\xabralios kalbos suvokimui sistema turi nustatyti \xc4\xafvedam\xc5\xb3 duomen\xc5\xb3 prasm\xc4\x99, o nat\xc5\xabralios kalbos generavimui sistema ie\xc5\xa1ko b\xc5\xabdo kaip \xe2\x80\x9emint\xc4\xaf\xe2\x80\x9c i\xc5\xa1reik\xc5\xa1ti \xc5\xbeod\xc5\xbeiais.\n_START_SECTION_\nEtapai\n_START_PARAGRAPH_\nTeksto generavimo procesas gali b\xc5\xabti papras\xc4\x8diausiu teksto dali\xc5\xb3 kopijavimu i\xc5\xa1 i\xc5\xa1 anksto sudaryto s\xc4\x85ra\xc5\xa1o, galb\xc5\xabt naudojant jungiamuosius \xc5\xbeodelius. Rezultatas gali b\xc5\xabti patenkinamas horoskop\xc5\xb3 arba verslo lai\xc5\xa1k\xc5\xb3 sudarymui, ta\xc4\x8diau sud\xc4\x97tinga nat\xc5\xabralios kalbos generavimo sistema reikalauja planavimo ir informacijos suliejimo etap\xc5\xb3 tam, kad sugeneruotas tekstas atrodyt\xc5\xb3 nat\xc5\xabralus ir neb\xc5\xabt\xc5\xb3 pasikartojim\xc5\xb3. Tipiniai etapai yra:_NEWLINE_Turinio nustatymas: nustatyti svarbiausius po\xc5\xbeymius, kuriuos verta pamin\xc4\x97ti. Metodai naudojami \xc5\xa1iame etape yra susij\xc4\x99 su duomen\xc5\xb3 i\xc5\xa1gavimo (data mining)._NEWLINE_Prane\xc5\xa1imo planavimas: Bendras pateikiamos informacijos organizavimas._NEWLINE_Sakinio paruo\xc5\xa1imas: Pana\xc5\xa1i\xc5\xb3 sakini\xc5\xb3 suliejimas nat\xc5\xabralumui ir skaitomumui pagerinti. Pavyzd\xc5\xbeiui, sakiniai \xe2\x80\x9eKitas traukinys va\xc5\xbeiuos \xc4\xaf Klaip\xc4\x97d\xc4\x85\xe2\x80\x9c ir \xe2\x80\x9eKitas traukinys va\xc5\xbeiuos 10 valand\xc4\x85\xe2\x80\x9c gali b\xc5\xabti sulieti \xc4\xaf \xe2\x80\x9eKitas traukinys va\xc5\xbeiuos \xc4\xaf Klaip\xc4\x97d\xc4\x85 10 valand\xc4\x85\xe2\x80\x9c._NEWLINE_Leksikalizavimas: S\xc4\x85vokos \xc5\xbeodinis realizavimas._NEWLINE_Susiet\xc5\xb3 sakini\xc5\xb3 generavimas: \xc5\xbdod\xc5\xbei\xc5\xb3 sujungimas naudojant \xc4\xafvard\xc5\xbeius bei kitus b\xc5\xabdus._NEWLINE_Sintaksinis ir morfologinis realizavimas: \xc5\xa0is etapas yra atvirk\xc5\xa1tinis \xc4\xafvedimo apdorojimui: naudojantis prie\xc5\xa1 tai surinkta informacija, konstruojami sakini\xc5\xb3 blokai pagal sintaksines ir morfologines taisykles._NEWLINE_Orfografinis realizavimas: Skyrybos \xc5\xbeenkl\xc5\xb3 d\xc4\x97liojimas, did\xc5\xbei\xc5\xb3j\xc5\xb3 raid\xc5\xbei\xc5\xb3 sud\xc4\x97jimas, kitas teksto formatavimas.'